Source: http://adriangeorgescu.ro/2017/02/22/de-ce-ales/
Timestamp: 2018-01-18 17:37:43+00:00

Document:
De ce i-am ales? • Adrian Georgescu
Adrian Georgescu in Sfatul bătrânilor | February 22, 2017
De ce i-am ales?
Aducerea Cristinei Neagu la CSM, pentru un salariu mai bine de dublu față de cât a câștigat printre “străinii cei răi”, este o greșeală. Problema mea nu este cu sportiva – bravo ei că și-a negociat atât de bine suma! -, ci cu acest ciocoism interesat al aleșilor noștri pe care, mai mult, vor să-l și vopsească în culori naționale.
Când nu dai din banii tăi, poți fi generos, dar consecințele sunt negative. Mai întâi, transformi sportivul într-un fel de trophy wife. Ca bucureștean, aș vrea un primar care să rezolve problema traficului urban sufocant, de pildă, nu unul care să se ocupe, fie și prin interpuși, de cluburi sportive. Să fii mândru de repatrierea unui sportiv pe banii primăriei e ca și cum ai aplauda decizia premierului de a organiza un concert U2 în București cu bani de la buget.
În al doilea rând, este o cărămidă extrasă din temelia funcționării normale a sportului. Ce ar fi trebuit să facă toți acești oameni, că sunt politicieni, primari, șefi de sindicate ori de consilii județene, în ultimii 27 de ani? Să creeze mediul liber concurențial în care aceste echipe să se dezvolte și să devină puternice. Doar competiția dezvoltă, nu crearea de forțe dominante, care să-și ciufulească adversarele în liga domestică. Respectivele formații, net dezavantajate, după ce vor căuta și ele să tragă bani de pe unde pot, se vor desființa.
De ce nu e scos sportul în zona privată și e lăsat să se prostitueze pe lângă primării, consilii județene și sindicate? Tocmai pentru așa se construiește și se întreține puterea. Fie pentru că astfel se sifonează cel mai bine banii, fie pentru că așa își construiesc nemeritate imagini de Mecena. Fie din ambele motive.
Aducând-o acasă pe Cristina Neagu, PMB, de fapt, îndepărtează handbalul de ce ar trebui să fie, transformându-l într-o afacere asemănătoare cu plantarea lunară a panseluțelor ori cu schimbarea bordurilor. De ce nu-și cumpără direct partidele politice mai avute direct echipe sportive, în loc să folosească forurile locale?
Vreți să știți valoarea sportului românesc? Câte mari companii străine s-au arătat interesate, de-a lungul anilor, să se asocieze cu un club românesc de sport (nici nu mai zic să-l cumpere)? Nu prea se întâmplă, nu-i așa? Pentru că politicienii români au avut grijă să distrugă orice circuit normal al valorilor.
Acești oameni au fost aleși să îngrijească pășunea, nu să mulgă vaca și ia laptele acasă. E bine să nu uitați asta când votați.
Un test ADN pentru fiicele Mamei
Astăzi, nu ai dreptate. :) Amesteci merele cu perele, te contrazici singur de la un paragraf la altul. In fine, mai mult ca sigur ca si eu sunt subiectiv spunând astea, nu?
Oricum, cine vrea sa te contrazică simplu si rapid ar putea sa te întrebe un singur lucru: cine a câștigat Liga Campionilor la handbal feminin in 2016?
Ma bucur ca ai atacat subiectul, mai ales dupa ce am avut o discutie acum ceva timp despre finantarea bisericilor din bani publici.
Dar ar trebui sa mergi mai departe si sa ataci si problema finantarilor cu sute de milioane de euro a stadioanelor de fotbal (care vor fi goale), a miilor de echipe / cluburi de tot felul de sporturi (majoritar fotbal, dar si altele), toate acestea de la bugetele locale.
Asa cum spui, inca nu avem canalizare, strazi asfaltate, parcari, transport public, teatre, sali de concerte, bazine de inot, locuri de joaca, parcuri, etc., dar facem stadioane care vor fi goale.
(aici trebuie sa recunosti, ca macar bisericile sunt pline, si nu numai de babe :-) …)
Nu sunt impotriva sportului, am facut sport, urmaresc sport la tv, citesc despre sport; dar nu ai unde sa ii duci pe copii sa faca sport, nu sunt suficiente cluburi, terenuri, bazine, etc.
Spre ex., o amica de-a mea a vrut sa-si dea baiatul sa faca handbal in sectorul 1, si nu a avut unde. E incredibil…
Ma irita ca nu mai spune aproape nimeni nimic de acest jaf, aceasta bataie de joc; nu aud strigandu-se “vrem spitale nu stadioane”, ca sa parafrazez un slogan mai vechi…
Excelent articol,”alesii” de la PMB sunt incompetenti si spagari,nici o noutate.
@Vali:liga campionilor la handbal f?!?O competite egala cu 0,nimanui nu-i pasa de ea in afara unor compatrioti care n-au termen de comparatie in sport.
Total de acord cu ce ati scris aici! Este si cazul CSA, care se incapataneaza sa aiba o echipa de fotbal, din bani de la buget. WTF??? Unde s-a mai pomenit asa ceva intr-o economie occidentala?
Primariile daca vor sa investeasca in sport, sa faca bine sa se gandeasca la copii in primul rand, pentru ca acolo este nevoie de investitii imense. Sunt scoli care nu au sali de sport, se face educatie fizica in salile de clase, printre banci si scaune. Sunt terenuri de sport / joaca in administratia primariilor din toata tara care arata intr-un mod deplorabil si care nu mai permit desfasurarea unor activitati sportive de agrement. Asta ar trebui sa preocupe primariile, nu echipe de handbal, sau fotbal, sau rugby sau orice altceva.
Cine vrea să mă contrazică rapid și simplu ar face bine să nu amestece el merele cu perele. Dacă printr-o nedreptate se ajunge la obținerea unei performanțe, asta nu înseamnă că nedreptatea aceea era dreaptă.
Să presupunem – prin absurd – că Primăria ar dedica 90 la sută din bugetul ei unei echipe de fotbal, să zicem. Tu ai rămâne cu un oraș la pământ din punctul de vedere al infrastructurii – cam cum e, dacă ai circulat în ultimii ani prin el -, dar cu acel buget gigantic echipa respectivă ar lua în trei ani Liga Campionilor.
Ar fi OK? Te-ai simți bine?
Ei bine, cam asta s-a petrecut. N-a fost 90 la sută din buget, evident, ci mult mai puțin, dar nu ordinul de mărime e problema, ci intervenția unui for care trebuie să se ocupe cu altceva.
Vrei să fii patriot local? Fă astfel încât să nu faci două ore de la un cap al altuia al Bucureștiului și lasă sportul sferei private. Căreia creează-i condiții să investească.
Dar e mai ușor să pari Mecena pe banii mei.
Exact. Țin minte, de pildă, cum s-a spus despre noul Stadion Național, pe care tocmai cântaseră The Rolling Stones: nene, vom avea o arenă unde să cânte oricine – chiar și U2 :) Ei bine, s-a făcut, și nu se poate cânta pe ea că se aude îngrozitor.
Se țin concerte în Piața Constituției.
Iar cu finanțarea bisericilor sunt de aceeași părere: exclusiv din banii enoriașilor. Cine vrea dă, cine nu, nu. Nu prin Primărie, nu prin impozite.
@gruia:
O avea Gigi Becali o sumedenie de păcate, a luat echipa într-un mod bizar, dar măcar n-a folosit acolo bani de la buget.
Iar cu Primăria, evident că acolo ar trebui investit: în viitor, în copii, în soluții pentru trafic, să nu te mai sufoci în orașul ăsta etc. La baza piramidei, nu la vârf. Problema e că, dacă ar fi așa, nu s-ar mai putea bate edilul-șef cu pumnul în piept.
Vali: ideea este buna si corecta. Clasa politica in Rom face exact ca in Roma antica: da prostimii paine si circ. Si zic paine, nu paine cu parizer, doar paine. Sa ne gandim ca ar exista o lege a sponsorizarii convenabila pentru firme, astfel incat de la copilul ala de 5 ani care face patinaj la castigatoarea ligii campionilor, totul sa fie sponsorizat. Evantual si salile de sport, patinoare, etc. Dar daca nu, macar cheltuielile efective: transport, cazare, masa, medicatie, echipament, salarii antrenori, jucatori, staff, personal auxiliar (oameni de marketing, conta, juristi, femeie de servici). In situatia aia ai vedea mai multe cluburi private de copii si juniori, ar creste astfel aria de selectie si competitivitatea, ar creste in cativa ani concurenta pe post la nivel de juniori mari si seniori si implicit rezultatele cluburilor si ale echipelor nationale. Cine trebuie sa dea legea asta? Clasa politica. de ce nu o da? Simplu: le convine sa aiba aservita o masa importanta de votanti. Uita-te te rog inainte de alegeri sau in momentele delicate din punct de vedere politic cum mai da cate o primarie un ban la vreun club sa urce cate o divizie… Sa o luam si altfel: ti se pare normal ca doamna/domnul X dupa 16 ani de scoala si 20 de ani de experienta in campul muncii ca si jurist, contabil sau chiar tanti aia de la ghiseu pe care o injuri cand te duci sa platesti impozitul sa ia 18.000 RON/ an si un sportiv sa ia 1.500.000? De la acelasi angajator? Io cred ca PMB se descurca fara Neagu, Muresul fara Dan Alexa, Botosaniul fara Kuku, dar nu se descurca daca nu mai e nimeni sa lucreze in primarie si sa stranga banutii, sa trimitaoamenii la maturat strazi, sa platesca iluminatul public. Aportul oamenilor cu 18.000 ron/an e clar mult mai mare in economia orasului decat a celui cu 1.500.000… QED. Ce zice Adi e normal, nu trebuie rastalmacit: e bine ca avem valori la echipe din tara, nu e bine ca le platim din bani publici. Si ne intoarcem la legea sponsorizarii, pe care nimeni nu vrea sa o faca buna, nici galbeni, nici rosii, nici verzi. Cum ti se pare ca o echipa privata, sa zicem BC Timisoara sa joace cu Steaua CSM? Oamenii aia isi rup cur’ sa faca rost de bani, platesc impozite. Din impozitele alea o parte din bani merg la MAN, o parte la bugetul central si se distribuie la primarii, deci si la PMB. De acolo platim baschetbalistii de la Steaua-CSM. Practic, oamenii de marketing ai lui BC Timisoara muncesc pentru a da bani la concurenta, sa poata Steaua CSM sa-si ia jucatori mai buni si sa le dea cu sala-n cap. E normal? Macar in sportul profesionist NU ar trebui sa existe ban public. Exemplu; cu salariul lui Manea poti tine cam 6-7 echipe de copii in Bucuresti si organiza un Campionat Municipal. adica vreo 100-150 de copii. Daca 2% dintre ei ajung la valoarea lui Manea, peste 10 ani ai linia de 9m a Nationalei…
E bine ca polemizam, asta înseamnă ca Adi a ales o tema buna. :)
Fraților, traficul Capitalei NU este infernal din cauza salariilor plătite Oanei Manea si (din vara) Cristinei Neagu! Traficul, infrastructura, spitalele Capitalei au probleme pentru ca orașul n-a avut, in 27 de ani, niciun primar competent si responsabil, care sa realizeze ceva cu adevărat util in direcțiile respective ! Din motive similare, nu avem autostrăzi, închisori încăpătoare ori piețe ca-n Vest. Nu investițiile dintr-un club sportiv sunt problema, ci lipsa dorinței șefilor de instituții de a trimite banii orașului / tarii in direcțiile sensibile.
Altfel spus, dragii mei, si fara CSM București, traficul bucureștean ar fi, din păcate, același calvar. Au avut zeci de miliarde pe mana in toți anii lipsiți de un club sportiv al orașului, nu au făcut mai nimic cu ei. Așa ca…sa fim serioși. Filosofam ca in Germania despre problemele României amețite de hoție, incompetenta si cultura spagii…Inchideti mâine CSM si, peste un an, veți îmbătrâni pe volan, exact ca azi, in intersecția Dorobanți – Stefan cel Mare.
Tu răspunzi la ceva ce n-a susținut nimeni, folosind exact retorica folosită de “edilă” :) În unele manuale, ăsta e un exemplu clasic de manipulare.
Nu zice nimeni că sărăcește Bucureștiul de la salariul Cristinei și al Oanei, ci că Primăria se bagă în ceva în care n-ar trebui să aibă voie să se bage. Stabilirea legislației sponsorizării a fost făcută special prost, astfel încât sportivii să fie la mâna acestori nobili locali. Dacă o primărie ar sponsoriza, de pildă, reprezentantul României la Eurovision, tot din patriotism, ar fi OK? Un milion de dolari pentru ca Trăistariu să-și facă implant de păr, să zicem?
Citește-l pe Horia mai atent. A scris bine.
Andrei, ești băiat destept si ai super-condei. Nu pricep insa de ce replici unor lucruri pe care nu le-am spus si nu le împărtășesc. Susțin doar ca NU cluburile sportive de acest fel sunt problema, ci modul GENERAL de gestionare a banilor publici. Legea sponsorizării ? Ma faci sa rad. Excuse me, dar ce ma oprește azi pe mine, afacerist prosper si iubitor de sport, sa investesc in Rapid ori Progresul? A, ca n-am facilitați legislative “romanesti” care să-mi asigure reîntoarcerea capitalului investit ? Tipic autohton…
Pe de alta parte, ma bănuiești aiurea, fie si voalat, de simpatii cu “edila”. Mi-e sila de toți foștii si actualii primari. Niste profitori, corupți, ipocriti.
Cat despre manualele de manipulare, nu stiu, nu citesc, nu practic.
Scuze, dau un miel de Paste pentru “Andrei”.
@Vali:mai citeste o data articolul,poate cine stie…
Sunt multe tari in care primariile se implica in sport. Am sa dau un exemplu din tara capitalalismului absolut, nu-i asa, America.Yankee Stadium a fost renovat in ’88 cu 90 de milioane din banii primariei. Dar asta nu i-a placut suficient proprietarului clubului de baseball, asa ca la un cost de 2.3 MILIARDE (cel mai scump stadion din lume) din care 1.2 MILIARDE bani publici s-a construit un nou stadion in parcareal celui vechi. Nu intru in amanuntele intelegerii, ca ne ia durerea de cap pe toti despre coruptie. Capacitatea stadionului, aprox 55000 locuri. Mai mica decat a fostului stadion.
Si ca sa nu ramana mai prejos, celalta echipa de baseball, Mets, si-a facut si ea stadion nou, tot in parcarea celui vechi, pentru ca faimosul Shea Stadium, (unde Beatles a cantat pt prima oara in America) nu le mai era pe plac. Costul, 850 de milioane din care 615 milioane bani publici aici fiind incluse si “bonds” care trebuiesc replatite municipalitatii. Si aici e o problema “tehnica” platind datoriile catre oras, taxele pe care trebuie sa le plateasca clubul sunt reduse cu suma ce trebuie rambursata, adica da cu dreapta si ia cu stanga. Stadionul are o capacitate de aprox 42 000 de locuri si a gazduit imediat dupa inaugurare un concert cu… desigur Paul McCartney
Scuzata sa-mi fie lipsa de conciziune, mai spun doar ca asta nu este o scuza pt Primaria Bucuresti, dar ca pe sistemul “paine si circ”, multe primarii sau state baga bani in sportul de performanta.
Cine PLM tine cu CSM ?
E simplu Vali: legea sponsorizarii e data astfel incat alimentara aia de coltul strazii cu 100.000 de lei venit sa poa’ sa dea minimul dintre 0.5% din cifra de afaceri= 500 lei sai 20% din impozit. La un profit de 20% (generos) asta inseamna 20%100 x16/100 x 20.000= 320 x 20.000 /10000= 640 lei Minimul este de 500 lei. Omul ar da poate 1000-2000 dar pentru ceilalti 1000-1500 ar trebui sa plateasca profit, ca e cheltuiala nedeductibila.
La firmele mari, treaba sta altfel “mie ce-mi iese”? La copii si juniori, imagine canci, deci, de ce sa dau? Doar daca dau la copilul meu sau la vreun prieten. In rest, tre’ sa-mi pun contabila sa faca trei operatiuni in plus care nu aduc nimic firmei.
Zic si io niste idei, nu dau cu parul: daca unei firme mari i-ai acorda facilitati fiscale la angajarea unor oameni, proportional cu sponsorizarea efectuata (si aici ma gandesc la compenasrea cotizatiilor patronale, cam 20%-30% din castigul unui angajat) poate ar ajuta firmele care sponsorizeaza sa angajeze mai usor si nu la negru. Daca ai ajuta ca si co-garant pentru imprumutri firmele care sponsorizeaza, daca ai ajuta firmele cu un fond nerambursabil de investitii in valoare de 10%-20%-50% din valoare sumelor sponsorizate, habar nu am nu sunt economist. Dar sunt sigur ca ar merge mai bine sponsorizarea.
Pe partea cealalta, intr-adevar sunt tari in care se investeste in sport. Totusi, nu cunosc vreun club profesionist din Europa care sa apartina vreunei primarii. Am auzit o poveste: la Rennes acum cativa ani, echipa de fotbal inchiria stadionul cu 100.000 de euro pe an de la primarie si primaria finanta centrul de copii si juniori al clubului cu 1.200.000 pe an. Sunt autoritati publica care intr-adevar cumpara reclama. dar atentie! aia nu sunt bani bagati in club ca e clubul lor, nici macar bani bagati pe vreo agenda sportiva. Aia sunt bani din bugetul de promovare al comunitatii, reclama cumparata de oras/judat/regiune/tara. Cam cum era Atletico parca cu Azerbaidjan pe piept.
In rest? Cum ar fi ca un club privat sa mearga la tribunal sa dea statul in judecata fiindca se incalca regulile concurentei financiare? Adica statul imi face concurenta neloiala bagand discretionar bani intr-o structura sportiva sau alta…
O, dar ar fi foarte bine dacă și PMB s-ar implica astfel în sport. De curiozitate, Mets sau Yankees sunt cluburile primăriei din New York? Aș zice că nu.
Când se transferă un jucător la Yankees sau la Mets, dă primarul New York-ului comunicat de presă în care să anunțe că a repatriat un mare sportiv american? Iar nu cred.
Dacă PMB ar ajuta Rapid sau Sportul Studențesc, de pildă, ar fi minunat. Dar vor să le ajute altfel: cumpărându-le, tot pentru un boost de imagine din bani publici. Sunt tatonări să apară CSM Rapid, respectiv un CSM Sportul. Or, să fiu iertat, țin cu Sportul, dar mai bine fără struțocămile din acestea.
Să nu ocolim din pedanterii excesive miezul problemei: este o vânătoare de imagine pe banii noștri.
Foarte corect articolul! Csm nu va putea niciodata produce cu adevarat bani din cai normale (vanzare de bilete, sponsorizari, premii). Nu va fi decat o gaura prin care se vor sifoa bani publici
Daca primariile ar fi interesate de sport (si nu de creere de imagine asa cum se intampla la csm si in Ro in general) ar crea conditii pt copiii , nu f instariti, care doresc sa faca performanta
TINERE,SCRII FRUMOS,DAR FACI PARTE DIN GENERATIA PUNGESTI….CA NONBUCURESTEAN,NU MA INTERESEAZA DECAT VAG CIRCULATIA IN BUCURESTI,DAR DACA SUNTETI ASA EXIGENTI DE CE ATI VOTAT HALAICU,LIS-ULTRAEXPERI IN MANAGEMENT- APOI VIDEANU,BASESCU ? TOATA GARGARA-APRECIEZ,BINE SCRISA-CU BANUL PUBLIC ETC.TREBUIE DEMONSTRATA-SPUNE TE ROG CATE PERFORMANTE-TITLURI ARE SPORTUL PRIVAT DIN 1947 PANA ACUM.POATE DOAR LA SALARIILE VOASTRE..
Numar mare la pantof- o ai mare , scrii cu majuscule- o ai mica .

References: In fine
 CSM 
 CSM 
 CSM 
 CSM 
 CSM 
 CSM 
 Csm 
 csm